Χάουαρντ Κένταλ

Ο Χάουαρντ Κένταλ (Howard Kendall, 22 Μαΐου 1946 - 17 Οκτωβρίου 2015) ήταν Άγγλος ποδοσφαιριστής και προπονητής. 

Γεννήθηκε στις 22 Μαΐου 1946 στην πόλη Ρούτον στην Βόρεια Αγγλία. Είναι διάσημος κυρίως για την ενασχόληση του με την αγγλική ποδοσφαιρική ομάδα της Έβερτον ως παίκτης και  ως προπονητής. Παραμένει ο τελευταίος Άγγλος προπονητής που κέρδισε ευρωπαϊκό τρόπαιο με αγγλικό σύλλογο. Ο Κένταλ έγινε μέλος του Αγγλικού ποδοσφαιρικού Hall of fame το 2005, σε αναγνώριση της συνεισφοράς του ως προπονητής στο αγγλικό ποδόσφαιρο.

Ποδοσφαιρική καριέρα 

Ο Κένταλ εντάχθηκε στην Πρέστον Νορθ Εντ στην ηλικία των 15 ετών το 1961. Υπέγραψε το πρώτο του επαγγελματικό συμβόλαιο δύο χρόνια μετά. Την επόμενη χρονιά αγωνίστηκε στον τελικό του κυπέλλου Αγγλίας εναντίον της Γουέστ Χαμ Γιουνάιτεντ ήταν μάλιστα ο νεώτερος παίκτης που αγωνίστηκε σε τελικό του κυπέλλου Αγγλίας έως εκείνη την στιγμή.

Το 1967 ο Κένταλ μετακομίζει στην Έβερτον έναντι £85,000 αν και αγωνιζόταν κυρίως ως αμυντικός τοποθετείται στο κέντρο για να φτιάξουν μαζί με τον Κόλιν Χάρβεϊ και τον Άλαν Μπολ την θρυλική αγία τριάδα που κέρδισε το πρωτάθλημα Αγγλίας την περίοδο 1969-70. Τις επόμενες τρεις σεζόν ο Κένταλ ήταν ο αρχηγός της ομάδας.

Το 1974 μεταγράφηκε στην Μπέρμιγχαμ Σίτι.

Παίκτης - Προπονητής 

Τρία χρόνια μετά στην Στόουκ Σίτι, στην ίδια ομάδα έκανε το ντεμπούτο του ως παίκτης-βοηθός προπονητής το 1978.Έπαιξε μάλιστα βασικό ρόλο στην άνοδο της ομάδας στην Ντιβίζιον 1 την σεζόν 1978-79

Πήγε στην Μπλάκμπερν Ρόβερς στην Ντιβίζιον 2 ως παίκτης-προπονητής τον Ιούνιο του 1979 και η ομάδα έχασε την επόμενη σεζόν την άνοδο στην διαφορά γκολ.

Το 1981 επιστρέφει στην Έβερτον πάλι ως παίκτης-προπονητής ως ποδοσφαιριστής έπαιξε μόλις 4 παίχνίδια

Προπονητική καριέρα 

Το 1981 επιστρέφει στην Έβερτον πάλι ως παίκτης-προπονητής ως ποδοσφαιριστής έπαιξε μόλις 4 παιχνίδια ως προπονητής όμως σάρωσε τα πάντα, αν και έφτασε στο πρόθυρα της απόλυσης τον Ιανουάριο του 1984 τελικά κατέκτησε με την Έβερτον διαδοχικά, το Κύπελλο Αγγλίας το 1984,το Τσάριτυ Σιλντ (Αγγλικό Σούπερ Καπ) το 1984, το πρωτάθλημα Αγγλίας 1984-85,το Κύπελλο Κυπελλούχων Ευρώπης το 1985.το Τσάριτυ Σιλντ το 1986 και το 1987 και το Αγγλικό πρωτάθλημα το 1986-87 που ήταν το ένατο και τελευταίο μέχρι στιγμής πρωτάθλημα που πήγε στην Έβερτον. Ο πενταετής ευρωπαϊκός αποκλεισμός ήταν η αιτία που έκανε το Χάουαρντ Κένταλ να αφήσει την Έβερτον για την Αθλέτικ Μπιλμπάο. Με τη φυγή του μια από τις πιο επιτυχημένες εποχές στην ιστορία της Έβερτον έφτασε στο τέλος της.

Ακολούθησαν 2 χρόνια στην Αθλέτικ Μπιλμπάο χωρίς επιτυχίες και μια απόλυση στις 15 Νοεμβρίου 1989 μετά από συνεχή φτωχά αποτελέσματα.Σε λιγότερο από ένα μήνα επιστρέφει στο Αγγλικό πρωτάθλημα ως προπονητής της Μάντσεστερ Σίτι με την οποία πετυχαίνει μια άνετη παραμονή οδηγώντας την στην 14η θέση.

Με την ανακοίνωση στα τέλη Μαΐου ότι ο Μπόμπι Ρόμπσον θα παραιτηθεί ως προπονητής της Εθνικής Αγγλίας μετά το Παγκόσμιο Κύπελλο Ποδοσφαίρου 1990, το όνομα του Κένταλ ήταν αναπόφευκτο να  αναφερθεί από τον Τύπο ως πιθανός διάδοχός Ωστόσο, ο ίδιος απέρριψε γρήγορα την προσφορά από τον Ποδοσφαιρική Ομοσπονδία της Αγγλίας να δώσει συνέντευξη για την θέση.

Επέστρεψε στην Έβερτον το ως προπονητής στις 7 Νοεμβρίου 1990, μετά την απόλυση του παλιού του συμπαίκτη Κόλιν Χάρβει, ο οποίος επαναπροσλήφθηκε εκ στην ομάδα ως βοηθός του.  Αυτό συνέβη παρά το γεγονός ότι είχε δημιουργήσει μια ισχυρή ομάδα στην Μάντσεστερ Σίτι που ήταν κοντά στην κορυφή του πίνακα του πρωταθλήματος.

Δικαιολόγησε αυτή την κίνηση λέγοντας ότι η Μάντσεστερ Σίτι, ήταν απλά μια δουλεία, αλλά η Έβερτον ήταν ο γάμος του. Την στιγμή της πρόσληψής του η Έβερτον  μάχεται κατά του υποβιβασμού στη δεύτερη κατηγορία, αλλά γρήγορα αντιστράφηκε το κλίμα και  κατάφερε να τερματίσει ένατη και επίσης κατάφερε τον αποκλεισμό στα προημιτελικά του κυπέλλου Αγγλίας, νικώντας την Λίβερπουλ Φ.Κ στον πέμπτο γύρο. Παρά την απόκτηση  παικτών όπως ο Μο Τζόνστον και ο Πίτερ Μπίρντσλεϊ,τα επόμενα χρόνια η Έβερτον παρέμεινε πότε πάνω και πότε κάτω από τη μέση του βαθμολογικού πίνακα  κάπως έτσι η δεύτερη θητεία του Κένταλ στον πάγκο της Έβερτον έληξε όταν παραιτήθηκε στις 4 Δεκεμβρίου 1993. 

Στις αρχές της περιόδου 1994-95 ο Χάουαρντ Κένταλ κάθισε στον πάγκο της Σκόντα Ξάνθης μόλις σε επτά παιχνίδια (δύο νίκες, τρεις ισοπαλίες, δύο ήττες). Οι δρόμοι του με την ομάδα της Θράκης χώρισαν στις 30 Οκτωβρίου 1994. 

Τον Ιανουάριο του 1995 επέστρεψε στο αγγλικό ποδόσφαιρο, αναλαμβάνοντας της Νοτς Κάουντι . Οι Καρακάξες αγωνίζονταν άσχημα έχοντας ένα εφιαλτικό ξεκίνημα την σεζόν, αλλά υπό την ηγεσία Κένταλ υπήρχε μια σημαντική βελτίωση, με την Νοτς Κάουντι να ξεφεύγει από την ζώνη του υποβιβασμού από το τέλος Μαρτίου. Ωστόσο, μια σειρά διαφωνιών με πρόεδρο τον Ντέρεκ Πάβις οδήγησε τον Κένταλ στην απόλυσή του, τον Απρίλιο του 1995 ακριβώς γιατί ποτέ δεν έχει πλήρως διευκρινιστεί. Οι Καρακάξες  κατέρρευσαν λίγο αργότερα και η ομάδα του υποβιβάστηκε στην Ντιβίζιον 2, στο τέλος της σεζόν. 

Το Δεκέμβριο του 1995 αναλαμβάνει την Σέφιλντ Γιουνάιτεντ την πρώτη χρονιά σώζει την ομάδα από τον υποβιβασμό και την επόμενη την οδηγεί ως τον τελικό των πλέι-οφ χάνοντας από την Κρίσταλ Πάλας. 

Επιστρέφει ξανά στην Έβερτον για τρίτη φορά τον Αύγουστο του 1997  παραιτήθηκε στο τέλος της σεζόν 1997-98 έχοντας πετύχει να σώσει την ομάδα από τον υποβιβασμό μόλις την τελευταία αγωνιστική. Με τις φήμες για αλκοολισμό να συνοδεύουν το πέρασμα του ολόκληρη την σεζόν.

Το 1998 αναλαμβάνει τον Εθνικό Πειραιώς όπου απολύθηκε τον Μάρτιο του 1999 μετά από μια πολλή άσχημη πορεία αφήνοντας την ομάδα στην τελευταία θέση του Ελληνικού πρωταθλήματος.Ο Εθνικός Πειραιώς Παραμένει η τελευταία ομάδα που ανέλαβε ο Κένταλ ως προπονητής.

Το 2001 αποκάλυψε ότι είχε προσφορές από μια σειρά από αγγλικούς συλλόγους που απέρριψε, και εξέφρασε ενδιαφέρον για την θέση του προπονητή στην Εθνική Ιρλανδίας , το οποίο δόθηκε τελικά στον Τζιοβάνι Τραπατόνι.

Πέθανε στις 17 Οκτωβρίου 2015.

Δείτε επίσης 
 Κατάλογος των προπονητών που βγήκαν νικητές στο πρωτάθλημα ποδοσφαίρου της Αγγλίας

Πηγές και εξωτερικοί σύνδεσμοι 
Το προφίλ του Χάουαρντ Κένταλ στην ιστοσελίδα της Έβερτον
Το προφίλ του Χάουαρντ Κένταλ στο Αγγλικό ποδοσφαιρικό Hall of fame

Άγγλοι ποδοσφαιριστές
Ποδοσφαιριστές Έβερτον
Άγγλοι προπονητές ποδοσφαίρου
Κ
Κ
Μέσοι ποδοσφαιριστές
Ποδοσφαιριστές Πρέστον Νορθ Εντ
Ποδοσφαιριστές Μπέρμιγχαμ Σίτι
Ποδοσφαιριστές Στόουκ Σίτι Φ.Κ.
Ποδοσφαιριστές Μπλάκμπερν Ρόβερς
Προπονητές ποδοσφαίρου Μπλάκμπερν Ρόβερς
Προπονητές ποδοσφαίρου Έβερτον
Προπονητές ποδοσφαίρου Αθλέτικ Μπιλμπάο
Ποδοσφαιριστές Μάντσεστερ Σίτι
Προπονητές ποδοσφαίρου Νοτς Κάουντι
Προπονητές ποδοσφαίρου Σέφιλντ Γιουνάιτεντ
Προπονητές ποδοσφαίρου Μάντσεστερ Σίτι
Προπονητές Πριμέρα Ντιβιζιόν
Προπονητές της Πρέμιερ Λιγκ